Source: http://mabie.hu/index.php/387-november-21-en-hallgatja-meg-az-igazsagugyi-bizottsag-hando-tunde-obh-elnok-es-darak-peter-kuria-elnok-2016-evi-beszamolojat
Timestamp: 2019-03-19 09:55:47
Document Index: 24706474

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

November 21-én hallgatja meg az Igazságügyi bizottság Handó Tündének, az OBH elnökének és Darák Péternek, a Kúria elnökének a 2016. évi beszámolóját
A november 21-i bizottsági ülésen Handó Tünde, az OBH elnöke és Darák Péter, a Kúria elnöke a Bszi.-ben meghatározott beszámolási kötelezettségének tesz eleget, emellett a napirenden szerepel a legfőbb ügyész beszámolója is. Az OBH elnökének a beszámolója ide kattintva, míg a Kúria elnökének a beszámolója ide kattintva olvasható el.
Az ülés napirendi javaslata:
a) A Kúria elnökének országgyűlési beszámolója a Kúria 2016. évi tevékenységéről a jogegység biztosítása és az önkormányzati normakontroll körében (B/16325. szám)
(Beszámoló megvitatása a HHSZ 83. § (1) bekezdése alapján)
(Beszámolót tárgyaló bizottság)
b) A Kúria elnökének a Kúria 2016. évi tevékenységéről a jogegység biztosítása és az önkormányzati normakontroll körében benyújtott országgyűlési beszámolója elfogadásáról szóló országgyűlési határozati javaslat (H/... szám)
(Döntés bizottsági önálló indítvány benyújtásáról a HHSZ 84. § (2) bekezdése alapján)
a) Az ügyészség 2016. évi tevékenységéről szóló beszámoló (B/17351. szám)
b) Az ügyészség 2016. évi tevékenységéről szóló beszámoló elfogadásáról szóló országgyűlési határozati javaslat (H/... szám)
a) Az Országos Bírósági Hivatal elnökének 2016. évi beszámolója (B/17673. szám)
b) Az Országos Bírósági Hivatal elnökének 2016. évi beszámolója elfogadásáról szóló országgyűlési határozati javaslat (H/... szám)
13.00 órától :
Balog Zoltán, emberi erőforrások miniszterének éves meghallgatása [1]
(Az Országgyűlésről szóló 2012. évi XXXVI. törvény 41. §-a alapján)
A tizenkettedik életévüket be nem töltött gyermekek sérelmére elkövetett szexuális erőszakkal szembeni fokozottabb büntetőjogi védelemről szóló törvényjavaslat (T/18275. szám)
(Dr. Selmeczi Gabriella, Dr. Répássy Róbert, Horváth László (Fidesz) képviselők önálló indítványa)
(Részletes vita a HHSZ 44-45. §-a alapján)
(Kijelölt bizottság)
A közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló törvényjavaslat (T/18298. szám)
A váltójogi szabályokról szóló törvényjavaslat (T/18310. szám)
A büntetőeljárásról szóló 2017. évi XC. törvény hatálybalépésével összefüggő egyes törvények módosításáról szóló törvényjavaslat (T/18316. szám)
A közigazgatási bürokráciacsökkentéssel és az egyes hatósági eljárások egyszerűsítésével összefüggő törvények módosításáról szóló törvényjavaslat (T/18320. szám)
Az Európa Tanács nők elleni és a családon belüli erőszak megelőzéséről és felszámolásáról szóló Egyezménye kötelező hatályának elismeréséhez és kihirdetéséhez szükséges intézkedések megtételéről szóló határozati javaslat (H/17954. szám)
(Dr. Tóth Bertalan, Bangóné Borbély Ildikó (MSZP) képviselők önálló indítványa)
[1] Amennyiben a 3. napirendi pont tárgyalása 13:00 óra előtt véget ér - a miniszteri meghallgatás kezdetéig -, a bizottság a részletes vitákat folytatja le.